Heinolan Peliitat

Heinolan Peliitat on heinolalainen jääkiekkoseura, jonka joukkue pelasi Suomen toiseksi korkeimmalla sarjatasolla Mestiksessä kaudelle 2022–2023 asti. Peliitat meni konkurssiin kauden 2022–2023 jälkeen. Mutta palasi seuraavalle kaudelle pelaamaan II-divisioonaan. Seuran historiaan liittyvät vuosina 1969–1989 toiminut ja parhaimmillaan silloisessa I-divisioonassa pelannut alkuperäinen Peliitat sekä vuonna 1984 perustettu ja Mestikseen ensimmäisen kerran vuonna 2006 noussut Heinolan Kiekko. HeKin edustusjoukkuetoiminta yhtiöitettiin keväällä 2011, ja uuden organisaation nimeksi otettiin Heinolan Peliitat. Vuoden 2011 muutoksen jälkeen HeKi jatkoi toimintaansa Peliittojen junioriosastona. HeKi on valittu jääkiekon sinettiseuraksi vuonna 2000. == Historia == Alkuperäinen Peliitat perustettiin vuonna 1969, ja se pelasi vuosina 1983–1987 ja 1988–1989 I-divisioonassa. Seuran toiminta päättyi I-divisioonasta putoamiseen ja konkurssiin vuonna 1989. Peliittojen konkurssin jälkeen Heinolan johtavaksi jääkiekkoseuraksi nousi vuonna 1984 perustettu Heinolan Kiekko. HeKi pelasi pitkään II-divisioonassa ja vuodesta 1999 alkaen Suomi-sarjassa. Menestystä tuli lopulta kaudella 2004–2005, jolloin HeKi sijoittui sarjan toiseksi. Loppuotteluissa HeKi joutui vielä tunnustamaan Seinäjoen Hockey Teamin paremmakseen. Kaudella 2005–2006 HeKi voitti Suomi- sarjan mestaruuden ja myös Mestis-karsinnat päihittäen muun muassa Kokkolan Hermeksen. HeKi siis nousi kaudeksi 2006–2007 Suomen toiseksi korkeimpaan jääkiekkosarjaan. Mestis-nousun yhteydessä edustusjoukkueen toiminta eriytettiin juniorijoukkueista. Helmikuussa 2007 HeKi saavutti historiansa ensimmäisen Mestis-tason pudotuspelipaikan, mutta joutui putoamiskarsintaotteluihin hävittyään TuTolle suoraan otteluvoitoin 3–0. HeKi väisti kuitenkin joutumisen putoamiskarsintojen toiselle kierrokselle voittaen Salamat otteluvoitoin 3–0. Seuraavina kausina HeKi jäi pudotuspelien ulkopuolelle. Kaudella 2010–2011 HeKi oli Mestiksen yhdeksäs ja Kiekko-Vantaa vei maalieron turvin viimeisen pudotuspelipaikan. HeKin edustusjoukkueen toiminta yhtiöitettiin huhtikuussa 2011 Heinolan Edustuskiekon Tuki Oy:ksi, ja samassa yhteydessä otettiin kilpailutoiminnassa käyttöön kaupungissa nostalgiseksi koettu nimi Heinolan Peliitat. Osakeyhtiön nimi päätettiin muuttaa Heinolan Peliitat Oy:ksi heinäkuussa 2012 pidetyssä yhtiökokouksessa. Kaudella 2012–2013 Peliitat selviytyi Mestiksen puolivälieriin, mutta putosi hävittyään TuTolle otteluvoitoin 4–2, vaikka onnistuikin voittamaan kaksi vierasottelua. Peliittojen taustayhtiö asetettiin konkurssiin toukokuussa 2023. Seuran omistaa joukkueessa itsekin pelannut unkarilainen Zoltan Nagy. == Logot == Tiedosto:Heinolan Kiekon logo.svg|Heinolan Kiekon aikainen logo. (2006–2010) Tiedosto:Heinolan Peliitat logo.svg|Heinolan Peliittojen alkuperäinen logo. (2011–) == Maineikkaita pelaajia == === Jäädytetyt numerot === * 1 Seppo Vartiainen * 16 Marko Nyman * 18 Erkki Varmanen * 19 Vesa Welling (HeKi), Hannu Silvennoinen (Peliitat) * 27 Steve MacDonald === I-divisioonassa/Mestiksessä palkitut === Kausi Valinta Voittaja 1985–1986 Toinen tähdistökentällinen Steve MacDonald 2015–2016 Toinen tähdistökentällinen Christian Silfver 2016–2017 Herrasmiespelaaja (Waltteri Immonen -palkinto) Tuukka Rajamäki 2016–2017 Toinen tähdistökentällinen Christian Silfver === Kasvatit SM-liigassa === 200px|thumb|right|NHL:ssä pelaava maalivahti Karri Rämö on Heinolan Kiekon kasvatti. Elite Prospects *Niko Himmanen *Sakke Hämäläinen *Arto Miettinen *Janne Ritamäki *Topi Riutta *Karri Rämö === Seurassa pelanneet NHL- ja WHA-pelaajat === * Waltteri Merelä * Lauri Mononen * Borna Rendulić * Seppo Repohttp://www.eliteprospects.com/player.php?player=33140 * Karri Rämö === Kapteenit Mestiksessä === *2006–2007 Miikka Tölli *2007–2010 Olli Sinkkonen *2010–2012 Aki Nurminen *2012–2014 Jani Keinänen *2014–2017 Ville-Matti Koponen *2017–2018 Kiertävä kapteeni ( Ville-Matti Koponen, Henri Ruotsalainen, Ville Nieminen, Kalle Moisio ja Samuel Salonen) *2018–2019 Ville-Matti Koponen *2019–2020 Pasi Kouvalainen *2020–2021 Petteri Haveri *2021–2022 Aleksi Ek *2022–2023 Juuso Arola *2023– Niklas Virtanen (17. helmikuuta 2023 alkaen) == Valmentajat Mestiksessä == *2006–2008 Jari Blomberg *2008–2009 Kari Eloranta *2009–2012 Janne Sinkkonen *2012–2014 Petri Karjalainen *2014–2016 Lauri Merikivi *2016–2017 Marko Tuomainen *2017–2018 Santeri Heiskanen *2018–2019 Jani Keinänen (1. maaliskuuta 2018 alkaen) *2019–2021 Vesa Petäjä (9. helmikuuta 2019 alkaen) *2021– Hannes Hyvönen == Nykyinen joukkue == === Joukkueenjohto ja muu organisaatio === * Päävalmentaja/urheilutoimenjohtaja: Hannes Hyvönen * Apuvalmentaja: Ville Kiiskinen * Maalivahtivalmentaja: Janne Pekkarinen * Joukkueenjohtaja: Marko Nyman * Puheenjohtaja: Zoltán Nagy * Huoltaja: Jarno Mäkinen * Huoltaja: Tomi Pesonen == Lähteet == == Aiheesta muualla == * Heinolan Peliittojen sivusto * Heinolan Peliitat Mestiksen sivustolla * Heinolan Peliitat Jatkoaika.com- sivustolla * Heinolan Kiekon sivusto *